Ma ei nõustu nendega, kes nimetavad seda poliitikat läbikukkunuks. Valimistulemuste võltsimine, opositsioonimeeleavalduse räige mahasurumine ning massilised arreteerimised valimispäeval eelmise aasta 19. detsembril tähistasid lihtsalt selle lõppu. Kuid ka järjest karmimaks muutuvad  repressioonid ei ole suutnud peatada nendel aastatel tekkinud vastuseisu režiimile ja kasvanud kodanikujulgust. Hirmutamine ei takistanud kümnetel isikutel laupäevase opositsiooniaktivistide protsessi järel kohtumaja koridorides "vabadust-vabadust-vabadust" skandeerida.